  Майя Бывальцева Школаез йылпумъясьёслэн анай-атайёссы ӟуч кылъя огъя кун экзамен сётозы Ижкарын 10-тӥ тулыспалэ. Со сярысь журналистъёслы вераз кар администрациысь дышетонъя управленилэн ёзэтысьтыз валтӥсь ӧнерчи Светлана Михайлова. Ужрад Ижкарлэн вань ёросъёсаз ортчоз. Кызьы валэктӥз иворъёсъя «Удмуртия» агентстволэн корреспондентэзлы Светлана Михайлова, Индустри ёросын огъя кун экзаменэз сётыны луоз 56 номеро гимназиын, Устинов ёросын — 54 номеро школаын, Первомай ёросын — 57 номеро школаын, Ленин ёросын — 100 номеро школаын, Октябрь ёросын — 88 номеро школаын. Со понна анай-атайёслы нылпиоссылэн школаязы вазиськыны но ужрадэ пыриськон понна куриськон сётыны кулэ. Акцие Удмуртиысь дышетонъя но тодосъя министр Алексей Шепталин пыриськоз. Акция Россиысь мукет улосвылъёсын но ортчоз: Новгород но Брянск улосвылъёсын, Татарстанын, Адыгеяын, Хабаровск шаерын но мукетъёсаз. Экзамен дыръя анай-атайёс ортчозы вань ужрадъёсты, кудъёсыз пыр ЕГЭ дыръя нылпиоссы пото. Тегъёс: Дышетон Ижкар Удмуртия экзамен пиналъёс школаос  